Προάστιο Κοζάνης

Το Προάστιο είναι χωριό της Δυτικής Μακεδονίας στην Περιφερειακή Ενότητα Κοζάνης.  

Γενικά στοιχεία
Το Προάστιο είναι προσφυγικό χωριό το οποίο βρίσκεται σε απόσταση μόλις 6 χλμ. ΝΑ. από το κέντρο της Πτολεμαΐδας (έδρα του δήμου) και 27 χλμ. Β.- ΒΔ. από την Κοζάνη, σε υψόμετρο 640 μέτρων. Στη βορειοανατολική άκρη του είναι τα Λιγνιτωρυχεία Πτολεμαΐδας και νοτιοανατολικά ο ΑΗΣ Πτολεμαΐδας ενώ δυτικά περνάει ο Αυτοκινητόδρομος Κοζάνη - Πτολεμαΐδα - Νίκη και βορειοανατολικά η Ε.Ο. Κοζάνης - Πτολεμαΐδας. 

Αναφέρεται επίσημα, μετά την απελευθέρωση, το 1919 με την παλιά της ονομασία από την Τουρκοκρατία ως Δουρουτλάρ να ορίζεται έδρα της ομώνυμης νεοϊδρυθείσας κοινότητας. Το 1927 μετονομάζεται σε Προάστειον και τελικά το 1940 σε Προάστιον. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, αποτελεί  κοινότητα, που ανήκει στη Δημοτική Ενότητα Πτολεμαΐδας του Δήμου Εορδαίας και σύμφωνα με την απογραφή 2021 απογράφησαν 348 κάτοικοι ενώ με αυτήν του 2011 είχε 482«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10544 (σελ. 70 του pdf).

Παραπομπές

Κατηγορία:Δήμος Εορδαίας
Κατηγορία:Χωριά της περιφερειακής ενότητας Κοζάνης